Rikunarita-ORG/Wikinium huggingface dataset:
# Bernát Alexander

| **Bernát Alexander** |
| --- |
|  |
| Persona informo
 |
| **Naskiĝo** | 13-an de aprilo 1850 (1850-04-13) en Peŝto
 |
| **Morto** | 23-an de oktobro 1927 (1927-10-23) (77-jaraĝa) en Budapeŝto
 |
| **Tombo** | Juda tombejo sur Kozma strato   |
| **Lingvoj** | hungara
 |
| **Ŝtataneco** | Hungario   |
|  |
| Memorigilo  |
| Familio
 |
| **Infano** | Ferenc Alexander  |
| **Parencoj** | Alfréd Rényi (nepo)  |
| Okupo
 |
| **Okupo** | filozofo  universitata instruisto   |
|  |

**Bernát Alexander** [aleksander], laŭ la hungara skribmaniero **Alexander Bernát** estis hungara filozofo, esteto, kritikisto, tradukisto, profesoro, membro ordinara de Hungara Scienca Akademio. Lia filo estis Ferenc Alexander.

Memortabulo pri Bernát Alexander
Bernát Alexander naskiĝis la 13-an de aprilo 1850 en Pest (urbo). Li mortis la 23-an de oktobro 1927 en Budapeŝto.

## Biografio

Bernát Alexander devenis el juda familio. Li frekventis universitaton en Pest, poste li profitis stipendiojn en Vieno, Berlino, Göttingen, Lejpcigo, Parizo kaj Londono. Inter 1876-1904 li instruis en Budapeŝto, ekde 1878 ankaŭ en universitato li instruis. En 1911 li komencis verki kritikojn, sed pli frue li redaktis ankaŭ periodaĵojn. Li ofte kontribuis en Athenaeum (revuo). En 1919 li ekloĝis en Svislando kaj Germanio. Li hejmenvenis en 1923.

## Verkaro (elekto)

* *A philosophia történetének eszméje, tekintettel a történetre általában* 1877
* *Nemzeti szellem a philosophiában* (Nacia spirito en la filozofio) 1893
* *Az újkori philosophia története I–II* 1900, 1903
* *Shakespeare nagy tragédiáinak lélektani elemzése* (Psikologia analizo de grandaj tragedioj de Ŝekspiro) 1902
* *Shakespeare a világirodalomban* (Ŝekspiro en la mondliteraturo) 1916
* *Geschichte der Philosophie* 1924
* *Tanulmányok. Nagy emberek* (Studoj, Famuloj) 1938
* *A művészet* (La arto) - elektitaj studoj - 1969

## Fontoj

* hungare
* hungara leksikono Arkivigite je 2007-09-27 per la retarkivo Wayback Machine
# Lingvo Internacia

**Lingvo Internacia** estas origina nomo de la lingvo Esperanto, uzata de L. L. Zamenhof eldonanta sian unuan libron en 1887. Ĝi aŭ **Internacia lingvo** ankaŭ povas esti:

* **Internacia planlingvo** aŭ internacia helplingvo
* *Lingvo Internacia* - Esperanto-gazeto fondita en 1895, ne plu aperanta
* Internacia Lingvo - artikolo el EdE, pri la historio de planlingvaj projektoj antaŭ Volapuko.
* Lingvo Internacia - oficiala organo de Helena EA. Fondita en 1928. Formato 24x17. Aperas ĉefe en greka lingvo. Red. d-ro A. Stamatiadis.

## Proponitaj lingvoj krom Esperanto

* Lingvo Internacia (planlingvo) - planlingva projekto
* Lingva International - planlingvo proponita de Adam Zakrzewski
* Internacia Lingvo - planlingvo proponita de Johann Michael Schmid
* Internacia komunika lingvo - proponita de Carl Dietrich
* Etimologia internacia lingvo - proponita de F. Reimann
* Internacia klera lingvo - proponita de Kovaljov en 1911

## Libroj

* Internacia lingvo. Antaŭparolo kaj plena lernolibro por Rusoj
* Bibliografio de Internacia Lingvo
* La Internacia lingvo "ESPERANTO" 1904
* Internacia lingvo Esperanto (lernolibro de Saĥarov)
* Internacia lingvo Esperanto (lernolibro de B.Kolker 1974)
* *Pri Internacia Lingvo dum Jarcentoj*
* *La Idealo kaj la Realo de Internacia Lingvo*
* *Memlernilo de internacia lingvo Esperanto*
# L' Espérantiste

**L'Espérantiste**, komencis aperi en januaro 1898 kaj havis la jenajn subtitolojn:

* ĝis decembro 1903: „Organe propagateur de la langue int. Esperanto“,
* de januaro 1904 ĝis junio 1908: „Organe propagateur et conservateur de la langue int. Esperanto“,
* de julio 1908 ĝis decembro 1909: „Organe propagateur de la langue int. auxiliaire“ - kaj per tio ĝi jam transiris al Ido.
* En januaro 1910 L'Espérantiste akceptis la titolon „La Langue Auxiliaire, Organe propagateur de l'Ido“ - kaj aperis tiel ĝis la komenco de la mondmilito.
* En novembro-decembro 1918 ĝi reaperis kiel „Bulletin Français-Ido de La Langue Auxiliaire“ (4 p. 22x14), kiu aperas ankoraŭ hodiaŭ.

De januaro 1904 - junio 1908 L'Espérantiste estis oficiala organo de SFPE. Redaktis Louis de Beaufront ĝis junio 1903 en Epernay kaj poste en Louviers. L'Espérantiste atingis tre grandan - eble ĝis nun la plej grandan - influon je la publika opinio ne nur en Francio, sed ankaŭ en aliaj landoj kaj per ĝi estis varbitaj multaj fervoraj adeptoj. Plue ĝia apero okazis en tempo, en kiu - krom *Lingvo Internacia* - aperis neniu alia Esperanta gazeto. Zamenhof kaj la plej eminentaj Esperantistoj el la tuta mondo uzis ĝin kiel parolilon. De marto 1899 L'Espérantiste havis tut-Esperantan aldonon „supplément de L'Espérantiste“.

## Ligiloj

* L' Espérantiste en la Nacia Biblioteko de Francio

```

```
# La Lumo

La Lumo estis la revuo de la kebekia esperantista movado en la komenco de la 20-a jarcento, precize inter 1902 kaj 1904. Post 1960 la periodaĵo de Kanada Esperanto-Asocio same nomiĝis "La Lumo".

## Unua periodo (1902-1904)

La administrantoj de tiu revuo plektis grandan reton en la mondo; ĉirkaŭ 1710 legantoj en 1902 kaj 1730 en 1903 ricevis La Lumo-n, el kiuj Théophile Cart, Carlo Bourlet, Émile Boirac, Gaston Moch, Louis de Beaufront, Charles Lemaire, Hector Hodler kaj L.L. Zamenhof. En la novembra numero de 1902, oni ekscias ke la montrealaj esperantistaj sendis al L.L. Zamenhof fonografon por koni la veran prononcon, ĉar ili lernis esperanton per libroj. Tial, oni eksciis ke la pastro F. X. Solis renkontis al Maskuto, ruson kiu vizitis lin kaj kun kiu li parolis la lingvon la unuan fojon.

## Dua periodo (1960-)

En 1960 Kanada Esperanto-Asocio reprenis la pioniran nomon por sia oficiala organo.

## Vidu ankaŭ

* Pierre Beauchemin
* Albert Saint-Martin
# Antologio

| Antologio
 |
| --- |
|  |
| **literatura formo literatura ĝenro literatura termino**  |
| **compilation • grupo de verkoj • collection volume** |
|  |

**Antologio** estas kolekto da mallongaj aŭ mallongigitaj prozaj aŭ poeziaj pecoj, kompilita laŭ beletraj vidpunktoj.

Antologio pri bulgara poezio (1985)
"La grekdevena nocio antologio signifas florkolekto. La tasko de verkoj kun tiu nomo estas prezenti al la publiko legindajn erojn el la beletristiko de iu popolo aŭ nacio. Tial la kompilantoj ĉiam devas elekti el amaso da verkoj laŭ antaŭe destinita plano, ĉar pro la kutime tro limigita amplekso de tiaj beletraj bukedoj la enhavo de la antologioj regule volas aŭ povas lumigi nur unu aŭ plurajn aspektojn de la koncerna literaturo." (Wilhelm Herrmann)

Parencaj specoj estas Almanako, Eklogo, Krestomatio kaj Legolibro.

## Vidu ankaŭ

* Antologioj en Esperanto
* Krestomatio
* Listo de antologioj en Esperanto
# 33 Rakontoj

| 33 Rakontoj  La Esperanta Novelarto
 |
| --- |
| 33 Rakontoj  La Esperanta Novelarto
 |
| Aŭtoro | diversaj
 |
| Eldonjaro | 1964
 |
| Urbo | La Laguna
 |
| Eldoninto | J. Régulo Eldonisto
 |
| Paĝoj | 328
 |
|  |

33 Rakontoj. La Esperanta Novelarto, estas antologio, kiu celas kolekti "klasikajn" prozaĵojn de diversaj aŭtoroj. Redaktita de Reto Rossetti kaj Ferenc Szilágyi, eldonita ĉe J. Régulo Eldonisto, ĝi aperis en la jaro 1964 en La Laguna kun amplekso de 328 paĝoj. La enkondukon de la libro skribis Ivo Rotkvić. La libro konstituas la numeron 22 en la "Bel-literatura Eldon-serio de Stafeto".

## Recenzoj

|  |
| --- |
|  |
|  |

|  |
| --- |
| **„** Kiel titolite, ĉi tiu nova libro de STAFETO prezentas 33 rakontojn kiuj konsistigas malgrandan antologion de la originala Esperanta novelarto. Tridek aŭtoroj popece kontribuas al la starigo de ĉi tiu verko kiu celas esti atestilo
pri la literaturaj valoroj de nia lingvo en la branĉoj novelo kaj romano, dum epoko ampleksanta de la jaro 1898 ĝis la jaro 1961.
Post la majstra enkonduko de Ivo Rotkviĉ, signifoplena studaĵo pri la mesaĝo de nia originala literaturo, Féréríc Szilágyi kaj Retto Rossetti pritialas la selektadon per prezentoj kiuj respektive temas pri la fono de la tri-dek», kaj
«ĉirkaŭ la Esperanta Novelo».
Mi devas verame konfesi (ĵusleginte kun entuziasmo la novebakitan «Maŝinmondo»-n, de Szathamari), ke la legado de ĉi tiu antologio ne tute kontentigis min: malgraŭ ke iuj el la plej famaj verkistoj de Esperantujo ornamas la literaturan menuon, la enhavo ne atingas — laŭ mia opinio— la nivelon al kiu STAFETO kutimigis nin. Tamen, kelkaj esceptoj, brilaj atestoj pri neofta verkista talento, observo kaj penetremo, altiĝas kaj bele kolorigas tiun areton da grizaĵoj bedaŭrinde kutimaj en la literaturo de ĉiuj kulturlingvoj, sed certe ne tre taŭgaj por antologio de lingvo tiel grava kaj signiforiĉa —laŭ socia kaj homa vidpunkto— kiel Esperanto.

Analizinte atente la novelareton, oni povas rimarki, ke nia internacia lingvo —laŭ esprimkapablo, vortonuancaro kaj ceteraj teknikaj rimedoj nepre necesaj por beletra vivebleco— atingis nivelon similan al tiu de ajna grava kulturlingvo, sed rilate la temojn oni ne povas rimarki la samon: «Infanismo kaj diletantismo» sukcesis pludandi en nia antologia literaturaĵo kaj orelpinte koboldas en pluraj noveletoj. Tamen, kiel dokumento pri la disvolviĝo de nia novela literaturo, ĉi tiu stafetaĵo havas neneendan — aŭ, pli ĝuste, agnoskendan— gravon. Por ekkoni la literaturan historion de nia movado, la estiĝon de niaj literaturaĵoj ekde la frutempaj beletraj ĵonglaĵoj ĝis la nuntempa kelkrilate kontentiga maturiĝo ĉi tiu antologio povas ege utili. Certe la leganto trovos ankaŭ en ĝi amuzan legaĵon. **”** |
| — N. L. ESCARTON. Boletín n146 (nov 1964) |

 |

## Eksteraj ligiloj

* Katalogo de Esperantomuzeo kaj Kolekto por Planlingvoj
* Katalogo de Heredaĵbiblioteko Hendrik Conscience
* Katalogo "Erfgoedbib" en *LibraryThing*
* Katalogo de Kataluna Esperanto-Asocio
* Katalogo de Arkivigite je 2021-06-02 per la retarkivo Wayback Machine Libraro Ludovika
* Katalogo de Nacia Biblioteko de Esperanto
* Katalogo de Universitato de Amsterdamo
# Pro Esperanto

|  |  |
| --- | --- |
|  | Ne konfuzu ĉi tiun artikolon kun Fondumo Pro Esperanto (FPEF).
 |

**Pro Esperanto** estis aŭstra Esperanto-eldonejo, fondita en 1987 de Herbert Mayer. Ĝi eldonas precipe originalan literaturon kaj Esperanto-lernilojn. Interalie ĝi publikigis en 1995 la verkon *Sen Titolo* de Ivan Ŝirjaev, kiu estas probable la unua originala romano.

**Pro Esperanto** estas ankaŭ hispanlingva broŝuro kiu priskribas kaj propagandas Esperanton, eldonita de la Federación Española de Esperanto Estas kvar ĉapitroj, nome la jenaj:

* La afero de la neŭtrala kaj facila interlingvo
* La nuntempa internacia komunikado
* La interlingvo Esperanto kaj ĝiaj funkciado kaj vivo
* Finaj konsideroj.

## Notoj
# Sámuel Kastriener

**KASTRIENER Sámuel** (kastriner) estis ĵurnalisto, redaktoro, tradukisto naskita en Temeŝvaro la 16-an de oktobro 1871 kaj mortinta en Temeŝvaro la 23-an de oktobro 1937.

## Kariero

Sámuel Kastriener finis siajn studojn en Budapeŝto en 1890. Li loksidiĝis en Bukareŝto kaj li fariĝis kunlaborinto de *Bukarester Lloyd*. De 1897 li laboris en la redakcio de gazeto *Temesvarer Zeitung*, inter 1902 kaj 1912 li redaktis la spritaĵgazeton *Die Posaune*. Li fondis en 1903 la gazeton *Temesvarer Volksblatt* kaj li redaktis ĝin ĝis 1919. En 1912 kune kun Mihály Pogány, posedanto-redaktoro de gazeto *Temesvári Hírlap* li fondis la Presartinstituton Hunyadi.

## Verkoj

* *Emlékezés a régi Temesvárra*, artikolserio, Temesvári Hírlap, 1929-1931;
* *Krieg in Asien (Tv. 1917);*
* *Weitere Verlustlisten* (Tv. 1931)

## Fonto

* Romániai magyar irodalmi lexikon
# Miĥajl Semenko

| **Miĥajl Semenko** |
| --- |
|  |
|  |
| Persona informo
 |
| **Михайль Семенко**  |
| **Naskonomo** | Михайло Васильович Семенко |
| **Naskiĝo** | 31-an de decembro 1892 (1892-12-31) en Kibintsi, Mirgorodsky Uyezd,  Rusia Imperio |
| **Morto** | 23-an de oktobro 1937 (1937-10-23) (44-jaraĝa) en Kievo
 |
| **Mortis pro** | nenatura morto  vd |
| **Etno** | ukrainoj vd |
| **Lingvoj** | ukraina vd |
| **Ŝtataneco** | Rusia Imperio  Ukraina Popola Respubliko  Soveta Unio   vd |
| **Partio** | Rusia Socialdemokrata Partio   vd |
|  |
| **Subskribo**  |
|  |
| **Memorigilo**  |
| Familio
 |
| **Patrino** | Marija Stepanovna Proskoerivna (es)   vd |
| **Infanoj** | Irina Semenko (en)   vd |
| Profesio
 |
| **Okupo** | verkisto  poeto   vd |
| **Aktiva dum** | 1913– vd |
| vd | **Fonto: Vikidatumoj** |
|  |

**Miĥajl Semenko** (ukraine *Михайль Семенко*, 1892–1937) estis verkisto kaj kreinto kaj senŝanĝa gvidanto de la ukraina futurismo.

## Vivo

Semenko naskiĝis apud Mirhorodo (Poltava provinco), dum tri jaroj (ĝis la Unua Mondmilito) lernis en Psiko-nevrologia Instituto en Sankt-Peterburgo. En 1914 provis elmigri al Usono, sed atingis nur Vladivostokon.

Post la Februara revolucio (1917) tuj revenis al Kievo, kie li eldonis almanakon de triopo O. Slisarenko, M. Lubĉenko kaj li mem. En Ĥarkivo li eldonis revuon Nova generacija "*La nova generacio*" (1927-31). Li estis ege fekunda poeto: en 1918-31 aperigis ĉ. 20 poemarojn.

En 1937 por ĉiam malaperis sur la Solovki-a "insulo de morto".

## Traduko en Esperanton

Por Verda Antologio du liajn poemojn esperantigis Volodimir Pacjurko.

## Vidu ankaŭ

* Pafita renesanco

## Eksteraj ligiloj

* poezio de Miĥajl Semenko (ukraine)
# Redaktoro

Redaktoroj de CBC dum la laboro (montrealo,1944)
**Redaktoro** estas redaktisto aŭ redaktanto preparanta enhavon de gazeto, verko, elsendota programo ktp. kaj estas respondeca pro ĝi. Ĝenerale, tiu estas estro de skipo, kiu eldonas ĵurnalon, gazeton, ktp. Tiu povas esti "ĉef-redaktoro", se respondecas pro tuta eldonaĵo, aŭ "fak-redaktoro", se respondecas pro ia faka parto de redaktado.

**Ĉefredaktoro** (ankaŭ: Ĉefredaktisto aŭ *administra redaktoro*) estas la ĉefa redakcia oficisto de publikaĵo, kun fina respondeco pri ĉiuj ĵurnalistaj operacioj kaj politikoj.

## Eksteraj ligiloj

Stanislavo Belov (2016-12-10) Geniulo (Genius): sago pri nevideblaj talentoj (esperante). Blogger. Arkivita el la originalo je 2016-12-10. Alirita 2016-12-10 . *(pri filmo "Geniulo", inter kies ĉefherooj estas la fama redaktoro Maxwell Perkins)*
# Charles Glover Barkla

| **Charles Glover Barkla** |
| --- |
| **Nobel-premiito**  |
|  |
|  |
| Persona informo
 |
| **Charles Glover Barkla**  |
| **Naskiĝo** | 7-an de junio 1877 (1877-06-07) en Widnes
 |
| **Morto** | 23-an de oktobro 1944 (1944-10-23) (67-jaraĝa) en Edinburgo
 |
| **Lingvoj** | angla vd |
| **Loĝloko** | Unuiĝinta Reĝlando vd |
| **Ŝtataneco** | Unuiĝinta Reĝlando   vd |
| **Alma mater** | Trinity College   Universitato de Kembriĝo   Universitato de Liverpolo   King's College   vd |
|  |
| **Memorigilo**  |
| Familio
 |
| **Edz(in)o** | Mary Esther Cowell (mul)    vd |
| Profesio
 |
| **Okupo** | fizikisto  universitata instruisto   vd |
| **Laborkampo** | atoma fiziko kaj nuklea fiziko  vd |
| **Doktoreca konsilisto** | Oliver Lodge vd |
| Verkado
 |
| **Verkoj** | ikso-radia kristalografio vd |
|

| [Montri]  Honorigoj |
| --- |
| Honorigoj
 | * (1917)  Medalo Hughes
* (1917)  Nobel-premio pri fiziko
* (1916)  Baker-a Prelego
* Membro de la Reĝa Societo

vd |

 |
|

| [Montri]  Membrecoj |
| --- |
| Membrecoj
 | Reĝa Societo de Londono   vd |

 |
| vd | **Fonto: Vikidatumoj** |
|  |

**Charles Glover BARKLA** (7-an de junio 1877, Widnes, Lancashire, Britio – 23-an de oktobro 1944, Edinburgh, Skotlando) estis brita fizikisto, kiu ricevis en 1917 Nobel-premion pri fiziko pro laboro pri rentgendisiĝo. Tiu disiĝo okazas, kiam la rentgena radiado trapenetras materialon kaj la atomaj elektronoj dekliniĝis la radiadon.

Barkla studis en Kembriĝo, en la *Trinity College* kaj *Kings College*. Li iĝis en 1902 instruisto de la Liverpool-a Universitato, ekde 1909 laboris en la Londona Universitato kaj en 1913 iĝis naturfilozofia profesoro en la Edinburgh-a Universitato.

Barkla kaj C. A. Sadler difinis en 1906 per rentgenaj radioj la nombron de la elektronoj de la karbonatomo. Li ankaŭ pruvis, ke la rentgenaj radioj estas transversaj ondoj, kiel la lumo kaj aliaj elektromagnetaj radiadoj.

## Notoj
# János Bodor

| **János Bodor** |
| --- |
|  |
|  |
| Persona informo
 |
| **Naskiĝo** | 10-an de marto 1861 (1861-03-10) en Cernatu de Sus
 |
| **Morto** | 23-an de oktobro 1949 (1949-10-23) (88-jaraĝa) en Orăștie
 |
| **Religio** | protestantismo vd |
| **Lingvoj** | rumana vd |
| **Ŝtataneco** | Hungario  Rumanio   vd |
| Profesio
 |
| **Okupo** | verkisto  kalvinana pastro   vd |
| vd | **Fonto: Vikidatumoj** |
|  |

**BODOR János** estis hungara/rumanihungara reformita pastro, rakontisto, memuaristo naskita en Felsőcsernáton la 10-an de marto 1861 kaj mortinta en Orăștie la 23-an de oktobro 1949.

## Kariero

János Bodor post sudoj en kolegio Székely Mikó de Sepsiszentgyörgy kaj en kolegio Bethlen de Nagyenyed li estis pastro en Zágon kaj Szászváros.

## Verkoj

* *Életképek*, rakontoj (Mv. 1928)
* *Utam a csernátoni parókiától a zágoni papi parókiáig*, memuaraĵo (I-II. Kv. 1936).

## Fontoj

* Romániai magyar irodalmi lexikon
# Béla Zerkovitz

| **Béla Zerkovitz** |
| --- |
|  |
| Persona informo
 |
| **Naskiĝo** | 11-an de julio 1881 (1881-07-11) en Szeged
 |
| **Morto** | 24-an de oktobro 1948 (1948-10-24) (67-jaraĝa) en Józsefváros [Jóĵefvaroŝ], la 8-a urbodistrikto de Budapeŝto
 |
| **Tombo** | Malnova tombejo de Budapeŝto, 24/1-1-68   |
| **Lingvoj** | hungara
 |
| **Ŝtataneco** | Hungario   |
| Okupo
 |
| **Okupo** | komponisto  teatrestro   |
|  |

**Béla ZERKOVITZ,** hungare **Zerkovitz Béla** estis hungara komponisto.

Béla Zerkovitz naskiĝis la 11-an de julio 1881 en Szeged. Li mortis la 23-an de oktobro 1948 en Budapeŝto.

## Biografio

Béla Zerkovitz devenis el juda familio. Li frekventis universitaton en Budapeŝto kaj li iĝis inĝeniero pri konstruo. Tamen li interesiĝis pri komponado kaj lia unua ŝlagro kaŭzis sukceson. Baldaŭe li estris teatron, dume li komponadis ŝlagrojn, kiuj etendiĝis ankaŭ eksterlande. Li estis ankaŭ framasono [1].

## Verkoj (elekto)

* 10 operetoj
* 2 akompanaj muzikaĵoj por filmoj
* 1000 da ŝlagroj, la plej menciindaj estas *Éjjel az omnibusz tetején* (Dumnokte sur omnibuso); *Látta-e már Budapestet éjjel* (Ĉu vi vidis jam Budapeŝton nokte?); *Lehoznám néked a csillagokat* (Mi portus al vi eĉ la stelojn el la ĉielo); *Most amikor minden virág nyílik* (Nun, kiam ĉiuj floroj floras); *Mi muzsikus lelkek* (Ni muzikemaj animoj)

## Fontoj

* Hungara Vikipedio
# 1861

Aktualaĵoj | Eventoj laŭ tago de jaro

◄ |
18-a jarcento |
**19-a jarcento**
| 20-a jarcento
| ►

◄ |
1830-aj jaroj |
1840-aj jaroj |
1850-aj jaroj |
**1860-aj jaroj**
| 1870-aj jaroj
| 1880-aj jaroj
| 1890-aj jaroj
| ►

◄◄ |
◄ |
1857 |
1858 |
1859 |
1860 |
**1861**
| 1862
| 1863
| 1864
| 1865
| ►
| ►►

| **1861 en la aliaj kalendaroj** |
| --- |
| Gregoria kalendaro
 | 1861 *MDCCCLXI* |
| Ab urbe condita
 | 2614
 |
| Armena kalendaro
 | 1310 ԹՎ ՌՅԺ
 |
| Bahaa kalendaro
 | 17 – 18
 |
| Barataj kalendaroj
 |  |
|  - *Vikram Samvat* | 1916 – 1917
 |
|  - *Barata nacia kalendaro* (Ŝaka Samvat)
 | 1783 – 1784
 |
|  - *Kalijugo* | 4962 – 4963
 |
| Budhisma kalendaro
 | 2405
 |
| Ĉina kalendaro
 | 4497 / 4557 – 4498 / 4558 庚申 – 辛酉
 |
| Etiopa kalendaro
 | 1853 – 1854
 |
| Franca respublika kalendaro
 | 69 - 70 *LXIX -LXX* |
| Hebrea kalendaro
 | 5621 – 5622
 |
| Holocena kalendaro
 | 11861
 |
| Irana kalendaro
 | 1239 – 1240
 |
| Islama kalendaro
 | 1277 – 1278
 |
|  - *Imperia jaro* | Kōki 2521 (皇紀2521年) |
|  - *Japana nomo de erao* (Jōmon)
 | 11861
 |
| Juliana kalendaro
 | Gregoria minus 10–13 tagoj, depende de tempoperiodo
 |
| Korea kalendaro
 | 4194
 |
| Tajlanda suna kalendaro
 | 2404
 |

Montraĵo de okazaĵoj en la jaro.
**1861** estis normala jaro komenciĝanta marde (ligilo montras kalendaron).

En la jaro 1861 post Kristo okazis, interalie:

## Eventoj

* 11-a de januaro : Alabamo secesiis el Usono.
* 29-a de januaro : Kansaso fariĝis la 34-a ŝtato de Usono.
* 4-a de marto: Abraham Lincoln iĝis prezidento de Usono.
* 11-a de marto : Konstitucio de la Konfederaciitaj Ŝtatoj de Ameriko ratifiĝis.
* 17-a de marto : Eko de la "Italia Regno".
* 10-a de aprilo : Usono : Korporaciiĝis la Masaĉuseca Instituto de Teknologio.
* Barejno iĝas Brita protektorato.
* Usono: Eko de la Usona enlanda milito.
* Abd-ul-Aziz iĝis estro de Osmanida imperio.
* Ludoviko la 1-a (Portugalio) surtroniĝis.

## Naskiĝoj

* 19-a de januaro: Anders Rosenberg
* 15-a de februaro: Charles Édouard Guillaume, franca fizikisto (m. 1938)
* 27-a de februaro: Rudolf Steiner, aŭstra filozofo
* 29-a de marto: Francesco Barbèri
* 6-a de majo: Rabindranath Tagore
* 10-a de oktobro: Fridtjof Nansen, norvega esploristo (m. 1930)
* 19-a de decembro: Italo Svevo, itala verkisto
* 4-a de novembro: Enrico CAMPANILE
* 22-a de novembro: Ranavalona la 3-a, lasta reĝino de Madagaskaro (m. 1917)
* Josef Kožíšek
* Stefan Miĥolalski

## Mortoj

* 17-a de januaro: Lola Montez, amatino de reĝo Ludoviko la 1-a de Bavario (n. 1821)
* 10-a de marto: Taras Ŝevĉenko, ukraina poeto kaj pentristo (n. 1814)
* 25-a de junio: Abd-ul-Mejid estro de Osmanida imperio (n. 1823)
* 26-a de junio: Pavel Jozef Šafárik, slovaka verkisto kaj historiisto (n. 1795)
* 29-a de junio: Elizabeth Barrett Browning, brita poetino (n. 1806)
# Dózsa Szilágyi M.

| **Dózsa Szilágyi M.** |
| --- |
|  |
| Persona informo
 |
| **Naskiĝo** | 4-an de aŭgusto 1879 (1879-08-04) en Győr
 |
| **Morto** | 23-an de oktobro 1949 (1949-10-23) (70-jaraĝa) en Oradea
 |
| **Ŝtataneco** | Hungario   |
| Okupo
 |
| **Okupo** | monaĥo   |
|  |

**SZILÁGYI M. Dózsa** [sila:dji] estis hungara, rumania hungara romkatolika eklezia verkisto. Li naskiĝis en Győr la 4-an de aŭgusto 1879 kaj mortis en Oradea la 23-an de oktobro 1949.

## Kariero

Dózsa Szilágyi M. finis siajn teologiajn kaj medicinajn studojn en Budapeŝto Ĝenevo kaj Londono. Oni konsekris lin pastro en 1902, supozeble tiutempe li monaĥiĝis. Li faris cerbobiologiajn esplorojn en la Kliniko Moravcsik kaj en la anatomia instituto. Inter 1903 kaj 1923 li instruis en Oradea, poste li estis en studvojaĝo en Aŭstrio, Germanio, Nederlando kaj Belgio. Hejmenveninte, li estis direktoro de 1925 de Katolika Popolligo. En 1929–30 li faris denove studvojaĝon en Usono, Francio, Germanio kaj Aŭstrio. Inter 1931–33 li estis premontrea ordenestro, de 1937 provinciestro premonstrata de Rumanio. Inter 1944–48 li estis direktoro, poste instruisto de Ĉefgimnazio Premonstrata.

## Fonto

* magyar irodalmi lexikon
# Jindřich Jindřich

| **Jindřich Jindřich** |
| --- |
|  |
| Persona informo
 |
| **Naskiĝo** | 5-an de marto 1876 (1876-03-05) en Klenčí pod Čerchovem
 |
| **Morto** | 23-an de oktobro 1967 (1967-10-23) (91-jaraĝa) en Domažlice
 |
| **Tombo** | Klenčí pod Čerchovem   |
| **Lingvoj** | ĉeĥa
 |
| **Ŝtataneco** | Ĉeĥoslovakio   |
| Okupo
 |
| **Okupo** | komponisto  etnologo  pianisto  etnografo   |
|  |

**Jindřich Jindřich** (1876 - 1967) estis ĉeĥa komponisto, pianisto kaj etnografo, specialiĝanta pri folkloro de regiono Ĥodio, distrikto Domažlice en okcidenta Bohemio.

## Verkaro

* *Chodsko* - 26voluma etnografia kolekto (la unuaj kvar volumoj enhavas vortaron, gramatikon kaj historion de Chodsko, la ceteraj estas dediĉitaj al popolkutimoj kaj popola kulturo en la regiono
* *Chodský zpěvník* (Kantaro de Chodsko) - naŭvoluma verko kun pli ol 1400 muziknotaj priskriboj kaj pli ol 4 mil tekstoj - **laŭ sia amplekso unika kolekto ne nur en Ĉeĥio, sed tutmonde pli ol 170 kantoj kun akompano de piano aŭ orkestro, kantoj por korusoj, adaptoj de popolkantoj, pianokomponaĵoj, *Elegio por arĉorkestro*, simfonia poemo *"Svítání v horách"* (Mateniĝo en la montaro)

## Eksteraj ligiloj

Muzeo de Jindřich Jindřich en Domažlice Arkivigite je 2007-10-22 per la retarkivo Wayback Machine ĉeĥe, germane, angle